اتا شاد ءِ نام ءَ
وت ءَ چہ گیش نہ بوتاں، من ءَ مہ چار چراگ! 
وتی چراگی ءِ درداں تو وت بہ مار چراگ!
شپءَ را گوشے کتیں باریں شر کتیں دلگوش
کے ءَ توار جنان انت اے بے توار چراگ
تھاریانی سبب بلکیں کسمت ءِ جند اِنت
میار ھچ ترا پِر نیست، دل ءَ میار چراگ!
سھار دامنی تژن ءَ مجن شپ ءِ جیگ ءَ
چراگ دست ئے! ھمک نیمگ ءَ شھار چراگ
نگاہ ءِ شیت پدانی گبار دْرنزاں شُت
ھزار دابءَ تھاریں دل ءَ ھزار چراگ
زیا ءِ سبزیں نپَس بلّے سُھتگ ءُ سْیاہ اِنت
شمارا دست کپ اِیت اودءَ بے شمار چراگ
زیا بلوچ